  Майя Бывальцева Ижкарлэн тӧроез интые вожвылъяськон 2020-тӥ арын 20-тӥ шуркынмонэ ортчоз. Со сярысь 8-тӥ коньывуонэ Кар думалэн сизьыметӥ ӧтчамезлэн нырысетӥ сессияз. Вожвылъяськонэ 21 ареслэсь бадӟым, катрадлыкез тодӥсь, вылӥ дышетскем но кивалтӥськын ужам Россилэн кунмуртэз. Ужкагазъёсты кутон 19-тӥ коньывуонэ кутскоз но 9-тӥ шуркынмонозь мыноз 13-тӥ шуркынмонозь котькуд кандидат карез азинтонъя концепциеныз яке Ижкарлэн тӧроезлэн ужанрадлыкеныз тодматыны кулэ. Озьы ик депутатъёс кандидатъёсты быръёнъя вожвылъяськонэз радъясь ӧрилэсь ёзчиоссэ юнматӥзы. Отчы Кар думаысь Ярослав Балобанов, Олаг Гарин, Фарит Губаев, Бахруз Гумбатов («Единая Россия»), Алексей Кузнецов (ЛДПР) но Роман Чуркин (КПРФ) пыризы. Ӧрилэсь эшшо куать ёзчиоссэ Удмуртилэн тӧроез Александр Бречалов юнматоз. Тодэ вайытом, Ижкарлы тӧрое Фарит Губаевез бырйизы.  Тегъёс: Ижкар Удмуртия вожвылъяськон КарДума  